《江右嵬父佳父二王孙以书翰见贻赋此寄赠》
明代·胡应麟

紫气丰城望不穷，雌雄龙剑拂长空。持觞并入莲花社，卜筑同依桂树丛。

天际碧云回锦字，石边流水傍丝桐。青帆咫尺堪乘兴，为借浔阳一夜风。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。